
 18.8.2015
 BG
 Официален вестник на Европейския съюз
 L 217/1
 РЕГЛАМЕНТ ЗА ИЗПЪЛНЕНИЕ (ЕС) 2015/1399 НА КОМИСИЯТА
 от 17 август 2015 година
 за отказ да се предостави разрешение за употреба на препарат от Bacillus toyonensis (NCIMB 14858T) (наричан по-рано Bacillus cereus var. toyoi NCIMB 40112/CNCM I-1012) като фуражна добавка за говеда за угояване, зайци за угояване, пилета за угояване, (отбити) прасенца, прасета за угояване, свине майки за възпроизводство и телета за отглеждане и за отмяна на разрешенията за употреба на Bacillus cereus var. toyoi (NCIMB 40112/CNCM I-1012) като фуражна добавка за пуйки за угояване и зайки за разплод, за изменение на регламенти (ЕО) No 256/2002, (ЕО) No 1453/2004, (ЕО) No 255/2005 и (ЕО) No 1200/2005 и за отмяна на регламенти (ЕО) No 166/2008, (ЕО) No 378/2009 и на Регламент за изпълнение (ЕС) No 288/2013
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 и член 13, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставяне, отказ или отмяна на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
 (2)
 В съответствие с Директива 70/524/ЕИО безсрочната употреба на препарата от Bacillus cereus var. toyoi (NCIMB 40112/CNCM I-1012) като фуражна добавка бе разрешена с Регламент (ЕО) No 256/2002 на Комисията (3) — за прасенца под два месеца и за свине майки, с Регламент (ЕО) No 1453/2004 (4) — за прасенца от два до четири месеца и за прасета за угояване, с Регламент (ЕО) No 255/2005 (5) — за говеда за угояване, и с Регламент (ЕО) No 1200/2005 (6) — за зайци за угояване и пилета за угояване. Впоследствие посоченият препарат беше вписан в Регистъра на фуражните добавки като съществуващ продукт в съответствие с член 10, параграф 1 от Регламент (ЕО) No 1831/2003.
 (3)
 Също така в съответствие с Регламент (ЕО) No 1831/2003 употребата на посочения препарат бе разрешена за срок от десет години с Регламент (ЕО) No 166/2008 (7) — за пуйки за угояване, и с Регламент (ЕО) No 378/2009 (8) — за зайки за разплод.
 (4)
 В съответствие с член 10, параграф 2 от Регламент (ЕО) No 1831/2003 във връзка с член 7 от същия регламент бе подадено заявление за разрешаване на употребата на препарата от Bacillus cereus var. toyoi (NCIMB 40112/CNCM I-1012) като фуражна добавка за говеда за угояване, зайци за угояване, пилета за угояване, (отбити) прасенца, прасета за угояване и свине майки за възпроизводство, а в съответствие с член 7 от посочения регламент бе подадено заявление за нова употреба на препарата за телета за отглеждане, като и в двете заявления бе подадено искане добавката да се